სამხრეთის პროვინცია (ზამბია)

სამხრეთის პროვინცია () — ზამბიის 10 პროვინციიდან ერთ-ერთი. ადმინისტრაციული ცენტრი — ქალაქი ჩომა. 2013 წლამდე პროვინციის ადმინისტრაციული ცენტრი იყო ქალაქი ლივინგსტონი, რომლის შორიახლოსაც მდებარეობს ქვეყნის მთავარი ტურისტული ღირსშესანიშნაობა — ჩანჩქერი ვიქტორია.

 გეოგრაფია 
პროვინციის ფართობი შეადგენს 85 283 კმ²-ს. სამხრეთით ესაზღვრება ზიმბაბვეს, ბოტსვანას და ნამიბიას, რომლებთანაც სახელმწიფო საზღვარი გადის მდინარე ზამბეზიზე და კარიბის ტბაზე. ჩრდილოეთის და ჩრდილო-აღმოსავლეთის საზღვრებს ცენტრალურ პროვინციასთან და ლუსაკის პროვინციასთან ქმნის მდინარე კაფუე. საზღვარი დასავლეთის პროვინციასთან (დასავლეთით) გადის ტექის ხის ტყეებთან ქალაქ მულობეზისთან ახლოს.

 მოსახლეობა 
2010 წლის მონაცემებით პროვინციის მოსახლეობის რაოდენობა შეადგენს 1 589 926 ადამიანსStatoids.com.

 ადმინისტრაციული დაყოფა 
ადმინისტრაციული თვალსაზრისით სამხრეთის პროვინცია დაყოფილია 15 რაიონად:2022 Census of Population and Housing - Zambia
 ჩომა
 გვემბე
 კაზუნგულა
 იტეჟი-ტეჟი
 კალომო
 ლივინგსტონი
 მაზაბუკა
 მონზე
 სიავონგა
 ნამვალა
 სინაზონგვე
 ჩიკანკატა
 ჩირუნდუ
 პემბა
 ზიმბა

 ეკონომიკა 
სამხრეთის პროვინცია — ზამბიის უდიდესი სასოფლო-სამეურნეო რეგიონი, აწარმოებს სიმინდის მოსავლის დიდ ნაწილს. მაზაბუკის რაიონში ასევე იწარმოება ზამბიის შაქრის დიდი ნაწილი.

სქოლიო

კატეგორია:ზამბიის პროვინციები